Vurig alleen – Lekkervurigeaffêre
Gepubliseer op Desember 12, 2018 deur lekkervurig
Jinne. Daar gaan die giggelgroenbus toe sans Lekkervurig vort om by die suidste suid te gaan koekeloer. Net so. Ek weet nie wat om te maak nie. Scrapy se elonmuskmasjien se sleutel kan ek nêrens kry nie. Hier is nie eers ‘n virtuele besem om mee agterna te vlieg nie. Ag, en daar trek die Harley optog agterna…..
Pfft. Die hele toer kom ek agter my lesery en inVuurvliegie ingeskrikgeit maak my onsigbaar. Uit die oog, uit die hart lyk dit my. Wonder of ek maar my tassie moet pak en die Towerinne moet groet…so snik ek in my koffie, voluit vuurvliegie gemoedsbekak. Ek het van kleins af erge verwerping gevoelens, nie eers my fokjou pilletjies werk daarvoor nie. Die sout trane gee my koffie ‘n snaakse smaak……haai, wat se lawaai is hier buite aan die gang?
Ek loer by die venster uit. O, genade. Dit brand. Dis net rook en vlamme. My hart klop in my keel en ek hardloop af portaal toe. Die mense staan almal beangs rond. Die geloei van sirenes kom nader. Brandweermanne kom vra of ons kan help. Daar is huise wat kan afbrand.
Op bakkies jaag almal toe om te help. Ek gaan saam. Immers beteken ek hier iets. My biker bandana het ek om my neus en mond gebind, soos die kroeks van die Wille Weste.
Sulke stokke met rubberplakke word ons on die hand gestop en terwyl die brandweermanne hulle waterspuit toerusting op die vlamme loslaat, het ons oral opslag vlamme met die slaangoed gesmoor.
Die roet en rook laat mens se oë traan, en die longe brand. Ons werk hard, en skielik gaan ‘n gejuig op.
Die vuur is geblus. Hoera.
Arniston is veilig.
My hart krimp ineen aan die onthou van bangmaak vure. Kleintyd in Swaziland en later op die mooi Eerstelingplaas, toe dit so amper boord en huis verwoes het. Die Knysna woude se gereeld brand, sommer nou die dag weer, George, en omtes. Ons brose wêreld en mooie natuur wat so vreeslik kan seerkry. Vuur-seisoen nou sommer heeljaar, want droog is nou oral. Rampe op rampe.
Stokalleen keer ek terug na die hotel. Nog niks nuus van die toerende Towerinne nie. Miskien het hulle ‘n breuk van my nodig. Of ek hulle. Darem het my dag nie saai verloop nie. ‘n Traan biggel oor my wang.
In my kamer spring ek deur die stort en trek vars aan. So op pad uit gryp ek my Kindle. Ek gaan maar vir die see kyk en lees. Alleen. Ek struikel oor die oordrewe deken se hoek.
Ha, Frannie se kosbare mandjie, met al ons skatte.
Ek haal ‘n broodjie, met kosbaarheid binne, uit en gryp na die foon. Lekker bederf middag by die spa, en dan reël vir aandete op die strand, en ‘n helikopterrit oor die see wanneer die son water trek. O, ja en ‘n ou boetiekrokkie, nuwe haredos, mooi skoene…
Nee, ek gaan nou nie so aaklig soos ‘n Kardashian raak nie. Die klomp sal sekerlik vir een van die Harleys stuur as hulle my afwesigheid soos ‘n koeistal ervaar. ‘n Ware gemis.
Ek bêre die broodjie.
Ek stap af om iewers te gaan sit waar ek vir die see kan kyk.
Skaars gesit, toe hoor ek die Harley.
Towerinne julle kan bly wees!
NS. Dit het rerig vandag om Arniston gebrand. Dankbaar dit kon gekeer word voor daar groot skade gemaak kon word. (foto’s van Toorts se mense op die Vuisboek geleen)
NS. NS. Die Towerinne se virtuele toer trek nou al in die Suidkaap, Segogga en Toorts en Trommeltjies se geweste. Die toer wat al 115 blogs later beslaan kan HIER gelees word. Geniet ons reis! Ons doen!
NS.NS.NS Toorts – ek is nie kwaad oor jy my vergeet het nie! Liefde Lekkervurig. Julle het my darem kom haal, daai lang sonsak is nou wragtig lekker. Die kuier en die kos ook.
Category: Afrikaans,Skryf Safari,Spring op die Bus,VriendskapTags: Alleen,Arniston brand 2018,Spring op die Bus,Towerinne
Vir Towerin Frannie →
39 Comments on “Vurig alleen”
O Jimmel tog vuurtjie julle laat my sweet….
Blogland en die groenbus laat my altyd wonner oor wat regtig en wanneer trek wie wie se been…
Die goed wat julle soms sê is die soort ding wat regtig op my gebruik is toe ek nog in my menstronk was. Hier kan ek lag oor dit maar in mensland was dit my pakslae. Ek leer nou om weer mens te word, maar ek wonner altyd eers of julle grap en of julle nou ernstig is. Baie goeie mens/gees/emosie gim vir my spiere….
Ek hoop jy is oky, want of julle nou grap of ernstig is, julle spul is my veilige plek en ek like julle stukkend. My lewe was maar saai sonder julle…
Nee, genade Bondels – hierdie is speel speel wêreld. Kyk nou watse avontuur het ek gehad terwyl julle ry sonder my…
Maar ek is jammer as my snipperige skrywery jou omkrap, dit is die laaste ding wat ek nou wou bereik. Kan jy jou eina-bril afhaal en jou pienk Towerin bril waar ons almal perfek en sonder seer is opsit en weer lees en giggel mensig ek het vuur geslaan en amper my maats beroof! Lag nou toe, uit jou maag. Ek hoor jou nie!
Arniston het egter rêrig vanoggend gebrand. So daai deel is die waarheid.
Neeeee jong dis nie eina nie dis hoekom ek sê dis my gim waar ek spiere oefen en daarvoor is ek DANKBAAR, nee jy het my nie omgekrap nie regtig nie. As ek eina bril opgehad het sou ek soos in verlede laaaaankal gehol get en het julle my noooooit weer gesien nie. Dis juis julle geskerts wat my help heel word en weer mens word…rerig..
Nou toe. Dan is ons klaar ernstig gewees. Het jy darem nou al gelag…ek hoor niks. Nie eers oor die koeistal gemis nie? 😉
Vuurtjie, lag is my kos en behoud en julle het my daarmee gehelp, ek lag lekker. Soms moet ek 2 of 3 keer lees om alles te sien oorlat ek so hard werk nou…so ek gaan nou nou weer lees en weer kommentaar lewer…
Gelukkig kon jy die versoeking weerstaan om die diamante in te span vir luukshede…tien uit tien!
Bwahaha. Sê nou net ek het ge-Kardashian…julle sou my wraggies verban het…dit sou ek nie wou hê nie.
Jy sou nie gewild gewees het nie en vir Tannie Frannie op die rooitapyt laat beland het!
Suster, dit sou groot moeilikheid afgegee het. Silver sou sekerlik met my afgereken het….
Ek dink nie mens moet aan Siver se verkeerde kant kom nie!
Wat is ‘n elonmuskmasjien…
Bondeks, dis Scrapy se tydmasjien, jy het dan saam my gevlieg in Limpopo, onthou jy
Haai oe blommie, ek het net biekie vergeet van sy naam blommie. Ek weet nie van groot woorde nie😁
Wil jy vir my sê Frannie het haar mandjie vergeet!!! Neeee liefde mors met haar kop. So ‘n helikopterrit sou lekker wees…..en hy kon jou mos by ons kom aflaai het. Die slang sou jou nie so maklik verlei het nie 😇 Dan het jy nog goeie dade ook gedoen deur te help vuur blus… dit terwyl ons jol. Ek probeer hard om nie te lag vir die Wille Weste look nie!!!
Ag jinne, ek weet net hoe jy voel – op een van ons eskapades het die uwe ook geskitter in haar afwesigheid! Destyds het ek verlep; jy het gaan brandslaan – welgedaan! Dankie dat jy die erge versoeking van daardie broodmandjie weerstaan het…
Ons Towerinne toer mos te lekker, nog soveel om te doen, daai mandjie bring ons ver. 😉
Ag ek weet hoe dit voel…ek was ook al alleen op die toer, maar wat! Jy het goed gedoen….soms is dit dalk nodig om so bietjie vermis te word…..ons towerinne kan onsself mos maar besig hou. Maar ek is BAIE bly jy is weer by ons!
Ek laaik julle ook!
Dit brand blykbaar weer erg. Ek is so bly jy kon help.
Dis slegte nuus. Sterke vir almal daar.
Frannie! Dat sy sowaar die mandjie agtergelaat het!
Lekkervurig, jy sou my gesien het as ek van vergeet is… Daai diamante sou my ń vliegrit al langs die see af laat neem het, met ń VER ompad tot by die bus. Stel jou die ongelooflike tonele voor! Ek sou hier en daar afgeklim het vir allerhande proe- ekskursies, jong, en ń outfitjie of drie sou my my verwerping laat opgee het. Ek weet jy was braaf en als en so aan, maar regtig.. ?
Haai Una, wat, wat…..🤔
Janee kyk, ek moet saamj met Una stem, ek sou ook soete wraak geneem het. Jy het my nou lekker laat lag en ek hoop jy is oor jou gemoedsbekakking. Ek is darem bly die vuur is onder beheer gebring (in beide letterlike en virtuele wêreld) en dat Frannie nie in die moelikheid beland het omdat sy ons skatte so laat rondlê nie. Ek sien Toortsie het iewers die opmerking gemaak dat die fynbos in daai omgewing so maklik brand. Wat ‘n jammerte – dis so ‘n groot deel van die natuurskoon. Vat dit lank om weer te herstel na so ‘n brand Toortsie?
Hester, toe daai Harley mey die syspan stop met dertien askies sonneblomme is ek weer lekkervurig vrolike ekke😉
Ek het gehoor fynbos en proteas herstel goed na brande. Toorts moet ons meer van fynbos leer
O gatta patatta, dit was nou ń groot glips om jou te vergeet.
Gelukkig kon jy ń positiewe bydrae lewer by die brande.
Daai broodjies was ampertjies weg met die kosbaarhede daar binne. Hoe sou ons nou die Kaapse kuier kon laat plaasvind sonder enige fondse. Dankie Lekkervurig dat jy selfbeheersing toe gepas het.
As ek nie so geheg aan julle klomp Towerinne was nie, kon dit anders uitgedraai het. Sien uit om saam met jou te Kaapstad. 😉
Ek is trots op jou selfbeheersing!
My verknogtheid aan die Towerinne het getroef♥️♠️♦️♣️🃏
Jou lojaliteit is inspirerend! Vuurvliegies gee lig en jy is beslis ‘n lewende voorbeeld.
Lekkervurig blus vuur! Dankie! So jammer dit het weer opgevlam! Die fynbos is ok. Brand moedig ontkieming van nuwe saadjies aan. Maar au, die skilpadjies, hasies en bokkies ens…..
Daar het gisteraand laat mense in my huis oo Struisbaaai kom slaap. Hulle moes uit Waenhuiskrans uit agv d rook.
Ag dis hartseer om van die diere van die veld te hoor. Ons bid dat alles sal bedaar en dat uitkoms naby is. Seën vir jou huis wat vir mense in nood oop 8d. Drukke en sterkte daar in julle gweste.